open-index/open-wikipedia-markdown huggingface dataset:
Montenegron kroaatit

**Montenegron kroaatit** ovat Montenegrossa pääasiassa Kotorinlahden (*Boka Kotorska*) ympäristössä asuvia kroaateja. Vuoden 2003 väestönlaskennan mukaan heitä oli yhteensä 6&nbsp;811, mikä tekee heistä maan viidenneksi suurimman vähemmistön. Uskonnoltaan pääosa kroaateista on katolilaisia.

## Asuinalueet ja lukumäärä

Pääosa kroaateista on keskittynyt kolmeen kuntaan Kotorinlahden ympärillä. Vuonna 1991 heitä oli eniten Tivatissa, jossa asui 2&nbsp;640 kroaatia, eli 23,16 % sen väestöstä. Kaksi muuta kuntaa olivat Kotor (1 620; 7,23 %) ja Herceg Novi (636; 2,3 %). Perinteisten alueiden lisäksi heitä asui myös Podgoricassa, jossa heitä oli 608. Väestönlaskenta tosin todennäköisesti arvioi kroaatien määrän liian alhaiseksi, mutta heitä ei silti ole todennäköisesti 10&nbsp;000:ta enempää.

## Historia
Kotorinlahden asukkaat ovat perinteisesti jakaantuneet kaupungeissa asuneisiin katolilaisiin ja maaseudun ortodokseihin. Lahden alue oli pitkään Venetsian vallan alaisuudessa, mutta 1700-luvulla siitä tuli osa Habsburgien Itävallan valtakuntaa. 1800-1900-luvulla alueen katolilaisille kehittyi kroaatilainen identiteetti, kun taas ortodoksit alkoivat samastua montenegrolaisiin ja serbeihin. Alue vaihtoi taas 1918 omistajaa, kun siitä tuli osa Jugoslavian kuningaskuntaa. Kroaatit olivat pitkään enemmistönä Kotorinlahden alueella Risania lukuun ottamatta, mutta heidän suhteellinen määränsä väheni siten, että Jugoslavian hajotessa 1990-luvun alussa he olivat alueella enää vähemmistö. Syynä olivat pääasiassa uudet tulokkaat sisämaasta.

Jugoslavian hajoamisen alettua kroaatit leimattiin propagandassa viidenneksi kolonnaksi, jotka halusivat liittää Kotorinlahden alueen Kroatiaan. Tämä kiihtyi Kroatian annettua itsenäisyysjulistuksen vuonna 1991 ja kroaatijoukkojen tehtyä iskun montenegrolaisia reserviläisiä vastaan Kotorissa vähän tämän jälkeen. Alueella ei kuitenkaan ryhdytty etnisiin puhdistuksiin, mutta pelon ilmapiirin takia arviolta noin neljännes kroaateista lähti alueelta. Alueelle tuli lisäksi sittemmin serbipakolaisia Bosniasta ja Kroatiasta. Montenegron vallanpitäjien alettua vuosikymmenen lopulla ottaa etäisyyttä Belgradiin kroaatien ja muiden vähemmistöjen asema koheni. Vuonna 1999 avattiin rajanylistyspaikka Kroatiaan Debeli Brijegissä, ja Kroatia avasi konsulaatin Kotoriin.

## Kulttuuri
Montenegrossa toimii useita kroaatien kulttuuriseuroja, joihin lukeutuvat esimerkiksi *Napredak* ja *Hrvatski dom*, sekä useita musiikkiseuroja. Maan kroaateilla on oma puolueensa *Hrvatsko gradjansko društvo*, joka on keskittynyt lähinnä aluepolitiikkaan ja sillä on ollut edustajia Tivatin kunnanvaltuustossa.

## Lähteet
*

### Viitteet
Carmine Rocco

**Carmine Rocco** (12. huhtikuuta 1912 Camigliano – 12. toukokuuta 1982) oli italialainen roomalaiskatolinen arkkipiispa. Hän loi uran kirkon diplomaattisissa tehtävissä.

Rocco vihittiin 26. heinäkuuta 1936 papiksi Calvi e Teanon hiippakuntaan. Hänet nimitettiin 5. lokakuuta 1961 Iustinianopolis in Galatian titulaariarkkipiispaksi sekä apostoliseksi nuntiukseksi Boliviaan. Piispaksi vihkiminen seurasi 12. marraskuuta. Pääkonsekraattorina toimi Amleto Giovanni Cicognani, jota avustivat Angelo Dell'Acqua ja Matteo Guido Sperandeo. 

Rocco nimitettiin 16. syyskuuta 1967 apostoliseksi nuntiukseksi Filippiineille ja 22. toukokuuta 1973 Brasiliaan. Hän osallistui Vatikaanin toiseen kirkolliskokoukseen.

## Lähteet
Moisés Ferreira Coelho

**Moisés Ferreira Coelho** (8. huhtikuuta 1877 Cajazeiras – 18. huhtikuuta 1959) oli brasilialainen roomalaiskatolinen arkkipiispa. Hänet vihittiin papiksi 1. marraskuuta 1901 ja nimitettiin Cajazeirasin hiippakunnan johtoon 16. marraskuuta 1914. Piispaksi vihkiminen seurasi 2. toukokuuta 1915. Pääkonsekraattorina toimi Adauctus Aurélio de Miranda Henriques, jota avustivat Santino Maria da Silva Coutinho ja José Tomas Gomes da Silva.

Ferreira Coelho sai 12. helmikuuta 1932 nimityksen Paraíban koadjuuttoriarkkipiispaksi ja Beroean titulaariarkkipiispaksi. Hänestä tuli 16. elokuuta 1935 Paraíban arkkipiispa, jona hän toimi, kunnes kuoli 82-vuotiaana virassa.

## Lähteet
Antônio José dos Santos

**Antônio José dos Santos** (23. marraskuuta 1872 Cachoeira do Campo – 1. helmikuuta 1956) oli brasilialainen roomalaiskatolinen piispa. Hänet vihittiin lasaristien papiksi 9. kesäkuuta 1900 ja nimitettiin Diamantinan arkkihiippakunnan vihkipiispaksi sekä Croaen titulaaripiispaksi 13. joulukuuta 1918. Piispaksi vihkiminen seurasi 19. lokakuuta 1919. Pääkonsekraattorina toimi Silvério Gomes Pimenta, jota avustivat Serafim Gomes Jardim da Silva ja Cyrillo de Paula Freitas.

Dos Santos sai 22. marraskuuta 1929 nimityksen Assisin piispaksi, jona hän toimi, kunnes kuoli 83-vuotiaana virassa.

## Lähteet
Bassem Boulaabi

**Bassem Boulaâbi** (s. 11. tammikuuta 1984 Tunis) on tunisialainen jalkapalloilija, pelipaikaltaan puolustaja. Hän edustaa Tunisian pääsarjassa pelaavaa AS Marsaa.

## Ura
Boulaâbi aloitti ammattilaisuransa Stade Tunisienin riveissä kaudella 2005–2006. Hän edusti joukkuetta aina kaudelle 2008–2009 saakka, jolloin hän siirtyi kesken kauden tammikuussa 2009 ES Saheliin. Boulaabi pelasi kuitenkin vain kaksi ottelua, kunnes siirtyi tammikuussa 2010 puoleksi vuodeksi lainalle AS Kassarineen. Palattuaan takaisin ES Saheliin Boulaabi pelasi joukkueessa kauden 2010–2011 loppuun. Elokuussa 2011 hän siirtyi AS Marsaan, jossa Boulaabi on noussut vakiopuolustajaksi.

## Maajoukkueura
Boulaâbi pelasi ensimmäisen maaottelunsa Tunisian paidassa 27. toukokuuta 2012 harjoitusottelussa Ruandaa vastaan.

## Lähteet
* Bassem Boulaabi Kawarji.comissa  

### Viitteet
Vladimer Aptsiauri

**Vladimer Aptsiauri** (, 4. helmikuuta 1962 Manglisi, Georgian SNT, Neuvostoliitto – 14. toukokuuta 2012 Tbilisi) oli georgialainen, Neuvostoliittoa edustanut miekkailija, olympiavoittaja ja maailmanmestari.

Aptsiauri voitti olympiakultaa floretin joukkuekilpailussa Soulissa 1988. MM-kilpailuista hän saavutti floretin joukkuekilpailusta kolme mitalia, joista yksi kultainen.

Aptsiauri toimi vuodesta 1998 alkaen kahdeksan vuotta Kuwaitin miekkailumaajoukkueen päävalmentajana. Hän toimi myös Georgian miekkailuliiton johtotehtävissä. Aptsiauri kuoli Tbilisissä toukokuussa 2012. Hänen kuolemansa julkistettiin 17. toukokuuta.

## Lähteet
* Vladimer Aptsiauri Biography and Olympic Results  Olympics at Sports-Reference.com 

### Viitteet
Bilel Ben Messaoud

**Bilel Ben Messaoud** (s. 8. elokuuta 1989) on tunisialainen jalkapalloilija. Keskikentällä pelaava Ben Messaoud edustaa Tunisian pääsarjassa pelaavaa AS Marsaa.

## Ura
Ben Messaoud aloitti ammattilaisuransa AS Marsan riveissä kaudella 2010–2011. Joukkue voitti samaisella kaudella Tunisian 1. divisioonan mestaruuden kauden päätteeksi. Ben Messaoud pelasi kauden aikana 15 ottelua ja teki niissä kuusi maalia.

## Maajoukkueura
Ben Messaoud pelasi ensimmäisen maaottelunsa Tunisian paidassa 27. toukokuuta 2012 harjoitusottelussa Ruandaa vastaan tultuaan vaihdosta kentälle.

## Lähteet
* Transfermarkt 

### Viitteet
Jacó Roberto Hilgert

**Jacó (Jacob) Roberto Hilgert** (27. tammikuuta 1926 Harmonia – 17. joulukuuta 2020) oli brasilialainen roomalaiskatolinen piispa. Hänet vihittiin papiksi 30. marraskuuta 1952 ja nimitettiin Cruz Altan hiippakunnan johtoon 19. heinäkuuta 1976. Piispaksi vihkiminen seurasi 26. syyskuuta. Pääkonsekraattorina toimi Alfredo Vicente Scherer, jota avustivat João Cláudio Colling ja José Ivo Lorscheiter.

Hilgert jäi eläkkeelle 8. toukokuuta 2002.

## Lähteet
Antônio Augusto de Assis

**Antônio Augusto de Assis** (5. joulukuuta 1863 Lagoa Dourada – 7. helmikuuta 1961) oli brasilialainen roomalaiskatolinen arkkipiispa. Hänet vihittiin papiksi 24. huhtikuuta 1892, ja hän sai 10. heinäkuuta 1907 nimityksen Pouso Alegren koadjuuttoripiispaksi sekä Suran titulaaripiispaksi. Piispaksi konsekroinnin suoritti 17. marraskuuta Joaquim Arcoverde de Albuquerque Cavalcanti, jota avustivat João Batista Corrêa Nery ja Eduardo Duarte e Silva.

De Assisista tuli 29. marraskuuta 1909 Pouso Alegren piispa, ja 7. helmikuuta 1916 hän sai nimityksen Guaxupén piispaksi, jonka virkaan hänet asetettiin 28. toukokuuta. Hänet nimitettiin 2. elokuuta 1918 Marianan vihkipiispaksi ja Diocletianopolis in Palaestinan titulaaripiispaksi. 24. helmikuuta 1922 hänet nimitettiin Berytuksen titulaariarkkipiispaksi, ja 31. heinäkuuta 1931 hän sai nimityksen Jaboticabalin hiippakunnan johtoon (henkilökohtainen titteli: arkkipiispa). Hän kuoli 97-vuotiaana virassa.

## Lähteet
Rakkaus (vuoden 2012 elokuva)

**Rakkaus** () on vuonna 2012 ensi-iltansa saanut itävaltalaisen Michael Haneken ohjaama ranskankielinen draamaelokuva, jonka pääosissa näyttelevät Isabelle Huppert, Jean-Louis Trintignant ja Emmanuelle Riva. Elokuva kertoo vanhasta pariskunnasta ja heidän rakkaudestaan. 

Elokuva on saanut kymmeniä palkintoja. Se palkittiin Cannesin elokuvajuhlien pääpalkinnolla, Kultaisella palmulla. Emmanuelle Riva sai roolisuorituksestaan BAFTAn. Myös itse elokuva palkittiin BAFTAlla, ja se sai parhaan vieraskielisen elokuvan Golden Globen. Se oli ehdokkaana viiteen Oscar-palkintoon, paras vuoden elokuva, vieraskielinen elokuva, ohjaus, alkuperäinen käsikirjoitus ja Riva parhaasta naispääosasta.

## Tausta
Michael Haneke sai alun perin idean elokuvalle kun hänen hyvin läheinen tätinsä teki itsemurhan. 92-vuotias täti, joka oli käytännössä kasvattanut Haneken, oli aikaisemmin pyytänyt Hanekea tappamaan hänet. Täti oli sairas ja asui yksin, mutta ei halunnut vanhainkotiin. Haneke ei koe tarinansa teeman suoranaisesti olevan ikä ja kuolema, vaan enemmänkin kysymys; "*kuinka suhtautua siihen, että rakastamasi henkilö elää kärsimyksessä?*".

Henkilökohtaisen tragedian lisäksi, yhtenä motivaationa elokuvalle toimi myös Haneken pitkäaikainen halu työskennellä miespääosaa esittävän Jean Louis Trintignantin kanssa.

## Juoni

Elokuva kertoo vanhasta pariskunnasta, vaimon terveyden pettämisestä ja vääjäämättömästä lopusta. Pariskunnan elämänpiiri kapenee suppilon tavoin. Alussa he viettävät hyvin sosiaalista elämää, mutta vähitellen elämä supistuu kotiin, ja supistumista kuvaa asunnon ikkunoiden sulkeutuminen. Pariskunnan ja heidän läheistensä välille kasvaa kuilu, tytär (Isabelle Huppert) käy pohtimassa sijoitusvaihtoehtoja. Ulkopuoliset eivät ymmärrä, mutta Annen ja Georgen keskinäinen kommunikaatio on paitsi puhetta myös sanatonta.

## Näyttelijät

## Tuotanto
Pääosien näyttelijöistä Emmanuelle Rivan merkittäviä elokuvia on *[[Hiroshima, rakastettuni]]*, Jean-Louis Trintignant aloitti uransa Brigitte Bardot’n rinnalla.

## Vastaanotto

Elokuva on nostettu vuosikymmenen parhaiden joukkoon. *Helsingin Sanomien* Veli-Pekka Lehtonen totesi, että aiemmissa elokuvissaan Haneke on käsitellyt ahdistusta ja väkivaltaa, mutta tästä elokuvasta ne ovat poissa. Se on silti tarkkuudeltaan aiempien teosten kaltainen: jokainen kuva, sana ja näyttelijän liike vaikuttaa harkitulta.

Vuonna 2018 BBC:n kansainvälinen asiantuntijaraati äänesti *Rakkauden* kaikkien aikojen sadan parhaan ei-englanninkielisen elokuvan joukkoon.

*
*
*
*
*
*
*
*
*

## Lähteet
Pär Hansson (jalkapalloilija)

**Pär Hansson** (s. 22. kesäkuuta 1986) on ruotsalainen jalkapalloilija. Hän on pelipaikaltaan maalivahti. Hansson pelaa Helsingborgs IF:ssä.

Hansson on pelannut Helsingborgissa vuodesta 2001 lähtien ja miesten edustusjoukkueeseen hän nousi 2005. Kauden 2008 Hansson pelasi lainasopimuksella Ängelholms FF:ssä.

Ruotsin maajoukkueessa Hansson on pelannut kaksi maaottelua. Hänet valittiin mukaan 2012 EM-kisoihin.

## Lähteet
Heidi Foxell

**Heidi Foxell** (s. 29. maaliskuuta 1988) on suomalainen jalkapallomaalivahti, joka tunnetaan myös haavoittumisestaan poliisiopiskelijana Hyvinkään joukkoampumisessa toukokuussa 2012. Hän edusti viimeksi Naisten Liigassa pelaavaa Helsingin Jalkapalloklubia.

## Ura urheilijana
Foxell kuului vaasalaisen FC Sportin SM-sarjajoukkueeseen kaudella 2006 ja nousi pelaavaan kokoonpanoon kaudella 2007. Kaudella 2011 hän voitti tuolloin Ykkösessä pelanneen Sportin kanssa Suomen Cupin pikkufinaalin. Kaudeksi 2012 Foxell siirtyi HJK:hon ja oli heti mukana voittamassa Liigacupia.

## Ura poliisina
Nuorempana konstaapelina työharjoittelussa ollut Foxell haavoittui vakavasti niin sanotussa Hyvinkään joukkoampumisessa toukokuussa 2012. Hän on kirjoittanut toipumisestaan *Bulletproof*-nimistä blogia. Foxell tuli julkisuuteen elokuussa 2015, kun poliisikollega Tuomas Pelkonen juoksi hänen hyväkseen sadan kilometrin ultrajuoksun. Foxell haavoittui vaikeasti vatsaan Eero Hiltusen ampumasta hirvikiväärin luodista. Laukaus tuhosi Foxellin suolistoa.

Foxellin poliisiopinnot jäivät kesken haavoittumisen seurauksena, mutta toukokuussa 2023 hän valmistui poliisiksi. Hän on tehnyt poliisin työtä lyhennetyllä työajalla.

## Terveys
Kirurgi Ari Leppäniemi kertoo, että Foxell on leikattu yli 50 kertaa ja muita anestesiaa vaativia toimenpiteitä hänelle on tehty vähintään saman verran. Leppäniemen mukaan määrä on maailmanennätys.

Vuonna 2015 Foxellille tehtiin leikkaus, jonka yhteydessä anestesialääkäri teki hoitovirheen. Anestesialääkäri ei ollut tutustunut tapaukseen riittävän hyvin, minkä vuoksi hän ei antanut Foxellille tarpeeksi nukutusainetta. Kun Foxellin suuhun työnnettiin kameraa, hän oksensi. Oksennus päätyi keuhkoihin ja aiheutti happivajeen, mistä seurasi selkäydinvamma. Hoitovirheen vuoksi Foxell joutuu käyttämään pyörätuolia.

Foxellin luodista saama haava vatsassa ei ollut umpeutunut vielä kuuden vuoden kuluttua ampumisesta. Tämä on altistanut hänet toistuville verenmyrkytyksille. Vuonna 2018 hän koki neljä verenmyrkytystä. Hän odottaa leikkausta, jossa haava pyritään saamaan umpeen.

Kesäkuussa 2016 kerrottiin Foxellin sairastuneen leukemiaan. Foxell on kertonut tarvitsevansa jatkuvaa lääkitystä leukemiansa kurissa pitämiseksi. Tammikuussa 2019 Foxellilla todettiin hyvänlaatuinen kasvain munasarjoissa.

## Lähteet

## Kirjallisuutta
* 

## Aiheesta muualla

* Heidi Foxellin ''Bulletproof''-blogi
* Puoli Seitsemän -vierailu
Ortega

**Ortega** on muun muassa seuraavien henkilöiden sukunimi:

* Amancio Ortega (s. 1936), espanjalainen yritysjohtaja, Inditexin perustaja
* Ariel Ortega (s. 1974), argentiinalainen jalkapalloilija
* Austin Ortega (s. 1994), yhdysvaltalainen jääkiekkoilija
* Brian Ortega (s. 1991), yhdysvaltalais-meksikolainen vapaaottelija
* Carmelo Ortega (s. 1938), kuubalainen koripallovalmentaja 
* César Ramón Ortega Herrera (1938–2021), venezuelalainen katolinen piispa
* Daniel Ortega (s. 1945), Nicaraguan presidentti
* Daniel Hermida Ortega (1863–1956), ecuadorilainen katolinen piispa
* David Ortega (s. 1979), espanjalainen uimari
* Jaime Lucas Ortega y Alamino (1936–2019), kuubalainen kardinaali
* Jenna Ortega (s. 2002), yhdysvaltalainen näyttelijä
* José Ortega y Gasset (1883–1955), espanjalainen filosofi
* Kenny Ortega (s. 1950), yhdysvaltalainen koreografi, elokuvaohjaaja ja -tuottaja
* Manuel Medina Ortega (s. 1935), espanjalainen poliitikko ja europarlamentaarikko
* Maykelline Graciela Hernández Ortega, *Mayki Graff* (s. 1993 tai 1994), hondurasilainen feministi, rap-artisti ja graffititaiteilija
* Orlando Ortega (s. 1991), kuubalainen pika-aitajuoksija
* Sandra Ortega Mera (s. 1968), espanjalainen perijätär, miljardööri ja hyväntekijä
* Sergio Sánchez Ortega (s. 1986), espanjalainen jalkapalloilija
* Silvio José Báez Ortega (s. 1958), nicaragualainen katolinen piispa
* Stefan Ortega (s. 1992), saksalais-espanjalainen jalkapallomaalivahti.
Motokatsu Inoue

**Motokatsu Inoue** (, 2. joulukuuta 1918 – 1. tammikuuta 1993) oli japanilainen budoka. Inoue oli myös sōke Yuishinkai-karatessa ja Ryūkyū kobujutsu. 

## Elämä ja ura
Inoue syntyi Tokiossa kenraalin poikana ja Japanin entisen pääministerin Katsura Tarōn pojanpoikana. Hä harjoitteli jo lapsena Kōga-ninjan Seiko Fujitan (1898–1966), Yasuhiro Konishin ja Taira Shinkenin kanssa. Inoue perusti oman karate-tyylisuunnan Yuishinkain jossa kobudōaseet ovat tärkeässä roolissa.

Inoue on julkaissut kolme kirjaa Kobudō-katoista japanissa ja ne on käännetty myös englanniksi.

## Lähteet
*
* 

### Viitteet
Zakarya Bergdich

**Zakarya Bergdich** (s. 7. tammikuuta 1989 Compiègne) on marokkolainen jalkapalloilija. Laitapuolustajana pelaava Bergdich edustaa Espanjan Segunda Divisiónissa Real Valladolidia.

## Maajoukkueura
Bergdich pelasi ensimmäisen kerran Marokon paidassa 25. toukokuuta 2012 harjoitusottelussa Senegalia vastaan. Hän oli jo aikaisemmin saanut maajoukkuekutsun helmikuussa 2012 pelattavaan harjoitusotteluun, mutta ei pelannut ottelussa.

## Lähteet
Seiko Fujita

**Seiko Fujita** (; syntymänimi **Isamu Fujita**, ; 1898 – 4. tammikuuta 1966) oli viimeinen Kōga-ninjojen päämestari eli soke. Seiko Fujita toimi muun muassa Yuishinkai-karatejutsun perustajan, Motokatsu Inoue-sensein (1918–1993) opettajana. 

## Lähteet
*
* 
### Viitteet
Pyramid Lake

**Pyramid Lake** tarkoittaa seuraavia:

*Pyramid Lake (Alberta), Kanada
*Pyramid Lake (Kalifornia)
*Pyramid Lake (El Doradon piirikunta, Kalifornia)
*Pyramid Lake (Nevada)
*Pyramid Lake (New York)
*Pyramid Lake (Washington)
Alma (täsmennyssivu)

**Alma** voi tarkoittaa seuraavia:

* Alma, naisen etunimi
* Alma, taiteilijanimenä:
** Alma, *Alma-Sofia Miettinen*, suomalainen laulaja ja lauluntekijä
** Alma, oik. *Alexandra Maquet*, ranskalainen laulaja ja lauluntekijä
* Alma, Aleksis Kiven näytelmä
* alma, ”Siperian lumimies”, väitetty kryptozoologinen olento
* Alma, joki Krimin niemimaalla
* Vaasan kansalaisopisto Alma, Vaasassa toimiva vapaan sivistystyön oppilaitos
* Alma Media, suomalainen mediakonserni
* ALMA-palkinto (The American Latino Media Arts Award), vuoden parhaille latinolaisille esiintyjille myönnettävä palkinto
* alma mater, yliopisto, jossa asianomainen on opiskellut
* ALMASat (Alma Mater Satellite), italialainen nanosatelliitti
* Alma-Ata eli Almaty, Kazakstanin pääkaupunki
* Atacama Large Millimeter Array (ALMA), radioteleskooppiryhmä Chilessä
* Alman taistelu, Krimin sodan taistelu
* Alma, kaupunki Michiganissa, Yhdysvalloissa
* 390 Alma, päävyöhykkeen asteroidi.
Borges

**Borges** voi tarkoittaa seuraavia:

;sukunimenä:
* Ana Borges (s. 1990), portugalilainen jalkapalloilija
* Ary Borges (s. 1999), brasilialainen jalkapalloilija
* Breno Borges (s. 1989), brasilialainen jalkapalloilija
* Carlos Borges (1932–2014), uruguaylainen jalkapalloilija
* Celso Borges (s. 1988), costaricalainen jalkapalloilija
* Gustavo Borges (s. 1972), brasilialainen uimari
* Humberlito Borges (s. 1980), brasilialainen jalkapalloilija
* Joaquim Borges de Figueroa (1714–1788), portugalilais-brasilialainen katolinen arkkipiispa
* Jorge Luis Borges (1899–1986), argentiinalainen kirjailija
* Julio Borges (s. 1969), venezuelalainen poliitikko
* Lázaro Borges (s. 1986), kuubalainen seiväshyppääjä
* Lucas Silva Borges (s. 1993), brasilialainen jalkapalloilija
* Micael Borges (s. 1988), brasilialainen näyttelijä
* Rômulo Borges Monteiro (s. 1990), brasilialainen jalkapalloilija
* Sérgio de Deus Borges (s. 1966), brasilialainen katolinen piispa
* Tabaré Larre Borges (s. 1922), uruguaylainen koripalloilija
* Wendell Nascimento Borges (s. 1993), brasilialainen jalkapalloilija
* Willian Borges da Silva (s. 1988), brasilialainen jalkapalloilija

;muita merkityksiä:
* Borges International Group, espanjalainen oliiviöljytuotteita valmistava yritys.
MTi

**MTI** voi tarkoittaa seuraavia:

* MTI, Matkailualan tutkimus- ja koulutusinstituutti
* MTI, metsätalousinsinööri
* MTi, tiedottajan tutkinto
* MTI, miehittämätön avaruuslento vuonna 2000
Varga

**Varga** on muun muassa seuraavien henkilöiden sukunimi:

* Ádám Varga (s. 1999), unkarilainen ratameloja
* Balázs Varga (s. 2003), unkarilainen jääkiekkoilija
* Barnabás Varga (s. 1994), unkarilainen jalkapalloilija
* Béla Varga (1888–1969), unkarilainen painija
* Dezső Varga (s. 1939), romanialainen jääkiekkoilija
* Erik Varga (s. 1976), slovakialainen haulikkoammunnan maailmanmestari
* Gabriel Varga (s. 1985), kanadalainen potkunyrkkeilijä
* János Varga (1939–2022), unkarilainen painija, olympiavoittaja ja maailmanmestari
* Judit Varga (s. 1980), unkarilainen juristi, poliitikko ja ministeri
* Károly Varga (s. 1955), unkarilainen pienoiskivääriampuja ja olympiavoittaja
* Lajos Varga (s. 1950), unkarilainen katolinen piispa
* Miroslav Varga (s. 1960), tšekkoslovakialainen kivääriampuja ja olympiavoittaja
* Roland Varga (s. 1990), unkarilainen jalkapalloilija
* Tyler Varga (s. 1993), ruotsalais-kanadalais-suomalainen amerikkalaisen jalkapallon pelaaja
* Zsolt Varga (s. 1972), unkarilainen vesipalloilija.
Molina

**Molina** on muun muassa seuraavien henkilöiden sukunimi:

* Alfred Molina (s. 1953), englantilainen näyttelijä
* Antonio Muñoz Molina (s. 1956), espanjalainen kirjailija
* Antonio Vilaplana Molina (1926–2010), espanjalainen katolinen piispa
* Fabiola Molina (s. 1975), brasilialainen uimari
* Iván Molina (s. 1946), kolumbialainen tennispelaaja
* Jorge Molina (s. 1982), espanjalainen jalkapalloilija
* Jose Molina (s. 1971), yhdysvaltalainen käsikirjoittaja ja tuottaja
* José Francisco Molina (s. 1970), espanjalainen jalkapallomaalivahti
* Juan Ignacio Molina (1740–1829), chileläinen jesuiittapappi ja luonnontieteilijä
* Juan Manuel Molina (s. 1979), espanjalainen kilpakävelijä
* Luis Alfonso Márquez Molina (s. 1936), venezuelalainen katolinen piispa
* Mario J. Molina (1943−2020), meksikolainen kemisti, Nobelin kemianpalkinnon saaja
* Miguel Molina (s. 1989), espanjalainen autourheilija
* Nahuel Molina (s. 1998), argentiinalainen jalkapalloilija
* Olivia Molina (s. 1980), espanjalainen näyttelijä
* Otto Pérez Molina (s. 1950), Guatemalan presidentti 2011–2015
* Rafael Leónidas Trujillo Molina (1891–1961), Dominikaanisen tasavallan presidentti
* Ramón Darío Molina Jaramillo (1935–2018), kolumbialainen katolinen piispa
* Tirso de Molina, oik. *Fray Gabriel Téllez* (1579–1648), espanjalainen munkki ja kirjailija
* Yadier Molina (s. 1982), puertoricolainen baseballpelaaja
Luottotutkinto

**Luottotutkinnossa** käsitellään perustietoa luotonvalvonnasta ja luotonhallinnasta sekä luottoalan eri osa-alueista. Koulutukseen voivat osallistua yritysten tai muiden organisaatioiden luotonhallintaa ja perintää hoitavat tai niiden hoitamiseen siirtyvät henkilöt. Koulutus valmistaa opiskelijan luotonhallinnan tehostamiseen sekä rahavirtojen ja perintätoimien ammattimaisempaan hoitamiseen.

Luottotutkinnon suorittaminen edellyttää 17 opintoviikon eli 26 opintopisteen suorittamista, mikä tarkoittaa noin yhdeksää opintokuukautta. Suomessa tutkintoon kouluttaa  Markkinointi-instituutti.

Tutkinto on Markkinointi-instituutin ja Luottomiehet ry:n yhteistyönä kehittämä luottoalan koulutus, jonka suorittaneet saavat oikeuden käyttää lyhennettä LTS nimensä yhteydessä. Koulutuksen suorittaneita luottoalan ammattilaisia on yli tuhat. 

## Koulutuksen sisältö

Tutkinto on yhdeksän kuukautta kestävä koulutus, johon sisältyy kahdeksan koulutuspäivää sekä ohjauttua etäopiskelua viidestä seitsemään tuntia viikossa.

Tutkinto koostuu seuraavista kursseista:

*Luotonhallinnan kokonaisuus
*Vuorovaikutus ja viestintä työelämässä
*Yrityksen luotonhallinta
*Luottokaupan oikeudellinen sääntely
*Maksuliike
*Yrityksen luottokelpoisuuden arviointi
*Vakuudet
* Rahoitusmarkkinat ja -muodot
*Perintämenetelmät
*Perintä ja täytäntöönpano
*Vierailu Helsingin käräjäoikeudessa ja kihlakunnan ulosottovirastossa 

## Historia

Luottotutkinto kehitettiin 1980-luvulla. Syntyyn vaikutti tuolloin talous- ja yrityshallinnon koulutusten voimakas kehittyminen  ja Luottomiehet ry:n aktiivisuus: ilman Luottomiesten innostusta ei oppiaineistoja, oppimistehtäviä eikä opettajia olisi löytynyt koulutukselle. 

Alkuvaiheen motivaattoreina ja organisaattoreina toimivat muun muassa Pekka Tiilikainen, Mikko Parjanne, Reijo Aarnio, Jyrki Lindström, Vesa Kantee, Pekka Siltavuori, Risto Suviala, Tom Ahlroos, Olli Kivelä, Juha Ojajärvi ja Taavi Kallankari. 

Luottotutkinnon sisältö ja rakenne eivät ole vuosien aikana merkittävästi muuttuneet. Sisällön ajanmukaisena pitämiseksi koulutuksen järjestäjä, Markkinointi-instituutti, tekee tiivistä yhteistyötä Luottomiesten koulutustoimikunnan kanssa. 

## Lähteet
* Markkinointi-instituutti
*Luottomiehet &mdash; Kreditmännen r.y. 
*Luottolinkki 3/2011 
*Luottolinkki 2/2018 

### Viitteet

## Aiheesta muualla
* Markkinointi-instituutti 
*Luottomiehet &mdash; Kreditmännen r.y.
Taira Shinken

**Taira Shinken** (1897–1970) () oli japanilainen kamppailulajien taitaja. Hän syntyi  (nille) vuonna 1897 Kumen saarella Ryūkyū saarilla.

## Karate
Vuonna 1922, Shinken matkusti työnhakuun Tokioon jossa hänet esiteltiin muun muassa Gichin Funakoshille. Tokiossa hän harjoitteli karatea vuodesta 1929 Moden Yabikun oppilaana ja tuli tämän kotioppilaaksi eli deshiksi vuonna 1934.

Seiko Fujita järjesti Shinken Tairan-sensein nuoren Motokatsu Inouen kobudo-ase opettajaksi 
## Lähteet
*
* 

### Viitteet
Cipher System

**Cipher System** on Tjörnistä, Ruotsista, kotoisin oleva yhtye, joka soittaa pääasiassa melodista death metalia. Yhtye on perustettu vuonna 2001 ja se tunnettiin aiemmin nimellä Eternal Grief.

## Diskografia
* Central Tunnel Eight (2004, Lifeforce Records)
* Communicate the Storms (2011, Nuclear Blast)

## Lähteet
* 1. http://www.metal-archives.com/bands/Cipher_System/7730
* 2. http://www.myspace.com/ciphersystem
Markkinointitutkinto, MKT

Markkinointitutkintoon, MKT, kouluttaminen on päättynyt. Tutkintokoulutusta järjesti Markkinointi-instituutti vuosina 1959−2016. Päätökseen lopettaa koulutus vaikuttivat asiakastarpeiden sekä markkinoinnin muutokset yritysmaailmassa. Tutkinnon suoritti vuosina 1959–2016 noin 7000 opiskelijaa.

---

**Markkinointitutkinnossa, MKT** syvennytään strategisen markkinoinnin suunnittelemiseen ja toteuttamiseen. Koulutus sopii markkinointia suunnitteleville, toteuttaville ja johtaville henkilöille sekä muiden alojen asiantuntijoille, jotka haluavat perehtyä strategiseen markkinointiin. Koulutuksen aikana laaditaan markkinointistrategiaan pohjautuva markkinointisuunnitelma.

Markkinointitutkintoa, MKT järjestetään sekä yksilökoulutuksena että räätälöitynä yrityskoulutuksena. Tutkinto käynnistyy 10 kertaa vuodessa ja sen kesto vaihtelee 9 ja 12 kuukauden välissä. Markkinointitutkinnon suorittaminen edellyttää 14 opintoviikon eli 21 opintopisteen suorittamista. Opinnot hyväksytysti suorittanut voi käyttää nimensä ja tittelinsä yhteydessä lyhennettä MKT. Suomessa tutkintoon kouluttaa Markkinointi-instituutti.

MKT-tutkinnon on suorittanut tähän mennessä yli 6 500 opiskelijaa.

## Koulutuksen sisältö

Markkinointitutkinto koostuu yhdestä kiinteästä ja kolmesta vapaavalintaisesta kurssista. Kiinteä kurssi on Strateginen markkinointi.

Kolme vapaavalintaista kurssia voi valita seuraavista:

*Suuntana sosiaalinen media
*Integroitu kampanjasuunnittelu
*Viestinnän suunnittelu
*Tutkimukset markkinoinnissa

## Lähteet
Love Will Set You Free

**Love Will Set You Free** () on Engelbert Humperdinckin esittämä balladikappale, jolla hän edusti Yhdistynyttä kuningaskuntaa vuoden 2012 Eurovision laulukilpailussa.

Kappaleen ovat tehneet ruotsalainen tuottaja Martin Terefe ja Sacha Skarbek.

Kappale esitettiin kilpailun finaalissa ensimmäisenä. Kappale sai yhteensä 12 pistettä ja sijoittui finaalin toiseksi viimeiseksi Norjan edellä.

## Lähteet
KHL:n varaustilaisuus 2012

**KHL:n varaustilaisuus 2012** oli KHL-liigan neljäs varaustilaisuus. Se järjestettiin 26. toukokuuta 2012 Tšeljabinsk Arenalla, Tšeljabinskissa. Tilaisuudessa 26 joukkuetta varasi viidellä kierroksella yhteensä 166 pelaajaa. Varaustilaisuuden ensimmäinen varaus puolustaja Denis Aleksandrov.

Varaustilaisuun sääntöjen mukaan varatut pelaajat olivat iältään 17–21 -vuotiaita, eikä he ole pelanneet kuluneella kaudella KHL, VHL tai MHL-sarjoissa. Lisäksi kaikki muut joukkueet paitsi Vitjaz Tšehov sekä ulkomaalaiset joukkueet saivat halutessaan suojata viisi kappaletta omiin junioripelaajiinsa kohdistunutta varausta. Varaus jää tällöin mitättömäksi, pelaaja pysyy joukkueessaan ja varannut joukkue saa uuden varausvuoron. Lento-onnettomuudessa edustusjoukkueensa menettäneen Lokomotiv Jaroslavlin junioreja ei saanut varata lainkaan.

## Varaukset

### Kierros 1

### Kierros 2

### Kierros 3

### Kierros 4

### Kierros 5

## Lähteet
Aleksandr Hudilainen

**Aleksandr Petrovitš Hudilainen** (myös *Aleksanteri Hutilainen*, , s. 2. toukokuuta 1956 Kalininin alueen Kaljazinin piirin Zlobinon kylä) on venäläinen poliitikko. Toukokuusta 2013 lähtien aina 15. helmikuuta 2017 asti hän toimi Karjalan tasavallan päämiehenä. Tätä ennen hän työskenteli Leningradin alueen lainsäädäntökokouksen puheenjohtajana ja Yhtenäinen Venäjä -puolueen Leningradin alueen poliittisen neuvoston sihteerinä.

Hudilainen on juuriltaan inkerinsuomalainen. Hän osaa myös suomen kieltä.

## Elämäkerta
Aleksandr Hudilainen syntyi sisä-Venäjälle karkotettuun inkeriläisperheeseen. Vuonna 1961 hän muutti vanhempineen Leningradin alueen Hatsinan piiriin Iunuskoin (ven. *Bolšaja Ivanovka*) kylään. Koulun jälkeen hän opiskeli Leningradin mekaanisessa instituutissa eli Vojenmehissä, josta hän valmistui insinööriksi vuonna 1979. Opiskeluaikanaan Hudilainen harrasti laskettelua.

Korkeakoulusta valmistuttuaan Hudilainen työskenteli tuotantoinsinöörinä Karl Liebknechtille nimetyssä Leningradin mekaanisessa tehtaassa (1979–1984), Sevzapgeologija-yhtymän vanhempana koneinsinöörinä (1984–1985) ja Lengiprovodhoz-instituutin Taaitsan osaston johtajana (1985–1987). Tämän jälkeen hän toimi Taaitsan taajamaneuvoston toimeenpanevan komitean puheenjohtajana (1987–1991) ja Taaitsan taajamahallinnon päämiehenä (1991–1996).

Vuonna 1996 Hudilainen nimitettiin Hatsinan piirin talousasioista vastaavaksi varapäämieheksi. Vuosina 1999–2001 hän hoiti piirihallinnossa asunto-, kunnallistekniikka- ja tieasioita sekä rakentamista ja liikennettä. Hudilaisen johdolla laadittiin vuoteen 2010 ulottunut Hatsinan piirin kehitysohjelma.

Vuonna 2001 Hudilainen valittiin vaaleilla Hatsinan piirihallinnon päämieheksi. Vuonna 2004 hänestä tuli taloustieteiden kandidaatti. Vuonna 2006 hänet nimitettiin uudelleen piirihallinnon päämieheksi. Vuonna 2007 Hutilaisesta tuli Leningradin alueen kuntaneuvoston puheenjohtaja ja Venäjän presidentin paikallisen itsehallinnon kehittämisneuvoston jäsen. 

Vuonna 2011 Hudilainen nimettiin Yhtenäinen Venäjä -puolueen Leningradin alueen poliittisen neuvoston sihteeriksi. Samana vuonna hänet valittiin puolueen listalta alueen lainsäädäntökokouksen edustajaksi.

Toukokuussa 2012 Venäjän presidentti Vladimir Putin nimitti Hudilaisen ehdokkaakseen Karjalan tasavallan päämieheksi virasta eronneen Andrei Nelidovin tilalle. Tasavallan lainsäädäntökokous vahvisti nimityksen 24. toukokuuta äänin 39 puolesta ja 8 vastaan. Hudilainen astui virkaan välittömästi tämän jälkeen.

## Yksityiselämä
Aleksandr Hudilainen on naimisissa Tatjana Hudilaisen kanssa. Pariskunnalla on yksi poika. Aleksandr harrastaa laskettelua, metsästystä ja kalastusta. Hänen siskonsa Lilja Stepanova toimii johtajana Skuoritsan seurakunnan vanhusten palvelutalossa.

## Lähteet

## Aiheesta muualla
* Aleksandr Hudilainen Karjalan tasavallan sivustolla
* Sama venäjäksi
Itsenäisten valtioiden yhteisön jääkiekkomaajoukkue

**Itsenäisten valtioiden yhteisön (IVY) jääkiekkomaajoukkue** koottiin vuoden 1992 talviolympialaisia varten korvaamaan edellisenä vuonna hajonneen Neuvostoliiton jää&shy;kiekkomaa&shy;joukkue. Joukkue voitti turnauksessa kultaa. Turnauksen jälkeen entiset Neuvostoliiton tasavallat ovat osallistuneet turnauksiin omilla joukkueillaan. Joukkue käytti lippunaan olympialippua. Joukkue osallistui olympiaturnauksen lisäksi myös Sweden Hockey Gamesiin ja Nissan Cupiin. 

## Joukkue talviolympialaisissa 1992
* **Päävalmentaja:** Viktor Tihonov

## Nuorten maajoukkue
Itsenäisten valtioiden yhteisön alle 20-vuotiaiden jääkiekkomaajoukkue voitti Saksassa vuoden vaihteessa 1992 nuorten maailmanmestaruuden 

## Lähteet
* Nationalteamsoficehockey - CIS 
* Nationalteamsoficehockey - CIS All Time Results 
* Eliteprospects: IVY:n joukkue talviolympialaisissa 1992
Talouspäällikön tutkinto

**Talouspäällikön tutkinto** valmistaa opiskelijan hyödyntämään talouden lukuja, laskelmia ja raportteja organisaation toiminnan ennakoinnissa, strategisessa suunnittelussa ja päätöksenteossa.

Koulutukseen voivat osallistua vaativissa taloushallinnon tehtävissä työskentelevät, kuten kirjanpitäjät, kirjanpito-, laskenta- ja talouspäälliköt sekä controllerit, tai sellaisiin tehtäviin pyrkivät henkilöt. Koulutus sopii myös yrittäjille.

Talouspäällikön tutkintoa järjestetään sekä yksilökoulutuksena että räätälöitynä yrityskoulutuksena. Tutkinto käynnistyy neljä kertaa vuodessa. Talouspäällikön tutkinnon suorittaminen edellyttää 22 opintoviikon eli 33 opintopisteen suorittamista. Tutkinnon suorittaminen kestää 12 kuukautta. Tutkintoon kouluttaa Suomessa Markkinointi-instituutti.
## Koulutuksen sisältö

Tutkinto koostuu kahdesta kiinteästä ja kahdesta valinnaisesta kurssista.

Kiinteät kurssit ovat:

*Kannattavuuslaskenta ja budjetointi
*Tuloslaskelman, taseen ja kassavirran hyödyntäminen

Kaksi vapaavalintaista kurssia voi valita esimerkiksi seuraavista talouden kursseista:

*Tilinpäätös ja verosuunnittelu 
*Talouslaskelmat päätöksenteon tukena
*Rahoitus- ja sijoitustoiminta
*Konsernitilinpäätös

## Lähteet
Brett Parnham

**Brett Parnham** (s. 30. tammikuuta 1989 Orilia, Ontario, Kanada) on kanadalainen jääkiekkoilija, joka pelaa ALIH-joukkue China Dragonissa. Hän on pelipaikaltaan keskushyökkääjä.

## Ura
### Seuraura
OHL-joukkue Sudbury Wolves varasi Parnhamin 13. pelaajana vuonna 2005. Hänen kautta 2005–2006 lyhensi kuitenkin noin kuuden viikon verran jalkavamma. Samalla kaudella Parnham kaupattiin Oshawa Generalsiin vaihdossa Gary Frieseniin. Kolmannella OHL-kaudellaan 2007–2008 Parnham oli joukkueen kolmanneksi paras pistemies Brett MacLeanin ja John Tavaresin jälkeen. Kaudella 2008–2009 hän voitti Generalsin sisäisen piste- ja maalipörssin tehoilla 50+26=76. Parnhamista tuli kauden aikana myös joukkueen kapteeni, kun John Tavares kaupattiin London Knightsiin. Hän sijoittui lopulta Tavaresin jälkeen koko OHL:n maalipörssissä toiseksi. Parnham pelasi keväällä 2009 myös seitsemän AHL-ottelua amatööritry-out -sopimuksella Norfolk Admiralsissa.

Monien odotuksista ja henkilökohtaisesti varsin menestyksekkäästä junioriurasta huolimatta Parnhamia ei koskaan . Hän kävi kuitenkin Tampa Bay Lightningin harjoitusleirillä kesällä 2008 ja Ottawa Senatorsin harjoitusleirillä syksyllä 2009. Marraskuussa 2009 Parnham siirtyi try-outille ECHL-joukkue Utah Grizzliesiin, jossa hän jatkoi myös seuraavallakin kaudella 2010–2011, jolloin Parnham oli 17 osumallaan joukkueen toiseksi paras maalintekijä Simon Fergusonin jälkeen. Hänet valittiin marraskuussa 2010 ECHL:n viikon pelaajaksi.

Kaudella 2011–2012 Parnham pelasi Venäjän toiseksi korkeimmalla sarjatasolla VHL-joukkue Molot-Prikamje Permin riveissä. Hän pelasi runkosarjan aikana kuitenkin vain 20 ottelua aivokalvontulehduksen takia. Toukokuussa 2012 Parnham siirtyi ystävänsä Dale Mitchellin kanssa viikon testiajalle SM-liigajoukkue Tampereen Ilveksen jääleirille. Hän ei kuitenkaan saanut jatkosopimusta ja siirtyi kaudeksi 2012–2013 VHL:ssä pelaavan kazakstanilaisen Saryarka Karagandan paitaan. Kesken kauden, tammikuussa 2013 Parnham siirtyi kuitenkin Kazakstanin mestaruussarjaassa pelaavan Arlan Kokshetaun riveihin. Hän voitti siellä kauden päätteeksi pronssia.

Parnham palasi kauden 2013–2014 kynnyksellä Pohjois-Amerikkaan ja teki sopimuksen ECHL-joukkue San Francisco Bullsin kanssa. Kymmenen pelaamansa ottelun jälkeen marraskuussa 2013 hän siirtyi kuitenkin ALIH-liigan kiinalaisjoukkue China Dragonin riveihin. Elokuussa 2014 Parnham teki vuoden mittaisen jatkosopimuksen joukkueen kanssa. Hän oli kaudella 2014–2015 joukkueen paras pistemies ja maalintekijä tehoilla 29+30=59. Parnham jakoi ALIH:n maalipörssin kahdeksannen sijan Anyang Hallan Mike Testwuiden kanssa. Elokuussa 2015 hän teki taas vuoden mittaisen jatkosopimuksen Dragonin kanssa.

### Maajoukkueura
Parnham edusti Canada Ontarion joukkuetta World U-17 Hockey Challengessa vuonna 2006.

## Tilastot

## Lähteet
*
*

### Viitteet
Eduardo Saverin

**Eduardo Luiz Saverin** (s. 13. maaliskuuta 1982 São Paulo) on brasilialainen internet-yrittäjä sekä sijoittaja. Saverin perusti yhteisöpalvelu Facebookin yhdessä Mark Zuckerbergin, Dustin Moskovitzin ja Chris Hughesin kanssa. Forbes arvioi Saverinin nettovarallisuudeksi kaksi miljardia Yhdysvaltain dollaria (2012). Saverinin nykyinen nettovarallisuus on 16 miljardia Yhdysvaltain dollaria (2021) . Saverin on investoinut start-up-yrityksiin kuten Qwikiin.

Saverin joutui kritiikin kohteeksi päätettyään luopua Yhdysvaltain kansalaisuudesta juuri ennen Facebookin osakeantia. Saverinin on tulkittu luopuvan Yhdysvaltain kansalaisuudesta verotuksellisista syistä. Brasiliassa syntynyt Saverin sai Yhdysvaltain kansalaisuuden 1998. Saverin tapasi Mark Zuckerbergin Harvardin yliopistossa. Kaksikko on riidellyt oikeudessa Saverinin roolista Facebookin synnyssä mutta kiista on sittemmin sovittu. Prosessia käsitellään elokuvassa The Social Network.

## Lähteet
Taboye

**Taboye** on maalaiskunta ja sen keskuspaikka Gaon alueen Bouremin piirissä Malissa. Se sijaitsee Nigerjoen varrella noin 30 kilometriä Bouremista kaakkoon. Kunnassa on 20&nbsp;500 asukasta (vuonna 2009).

Taboyen kunta rajoittuu pohjoisessa Bouremin, idässä Tarkintin ja Gaon piirin Tilemsin, etelässä Sony Aliberin ja lännessä N’Tillitin kuntiin. Sen asukkaat ovat etupäässä songhaita sekä paimentolaisuutta harjoittavia tuaregeja ja kalastajina toimivia bozoja. Vallitseva uskonto on islam.

Seudun pääelinkeinot ovat maanviljely ja karjanhoito. Lisäksi harjoitetaan kalastusta, kaupankäyntiä ja käsityöammatteja. Osa väestöstä käy kausitöissä muualla Malissa tai naapurimaissa.

Kunnassa on kuusi alkeiskoulua ja yksi yläkoulu, kaksi keskikoulua ja viisi koraanikoulua. Taboyessa on terveysasema. Nähtävyyksiin kuuluu Songhain valtakunnan ja marokkolaisten taistelupaikka Tondibissa.

## Lähteet
Heinkel He 8

**Heinkel He 8** oli saksalainen Heinkelin 1920-luvun lopulla suunnittelema ja valmistama kellukkein varustettu tiedustelukone. Kone suunniteltiin Tanskan laivaston tilauksesta, koska Heinkel He 5 oli osoittautunut menestykseksi Ruotsin palveluksessa. Tanska halusi tilauksensa lisäksi valmistuslisenssin nimellä Orlogsvaerftet HM.II.

Kone oli poikkesi edeltäneestä He 5 -mallista sekä sitä edeltäneistä He 1 -sarjan koneista uuden Armstrong Siddeley moottorinsa lisäksi tavanomaisen peräsimensä vuoksi. Saksan vallatessa Tanskan koneista 22 oli edelleen palveluksessa. Tanskan antauduttua koneista yksi liitettiin Saksan ilmavoimiin loppujen joutuessa varastoon.

## Tekniset tiedot
SFN

**SFN** () on muun muassa DVB-T- ja DVB-T2-verkoissa käytetty teknologia, joka mahdollistaa sen, että kaksi tai useampi lähetin käyttää samaa taajuutta tiedonsiirtoon. Tämä vaatii, että lähettimet on tarkasti synkronoitu esimerkiksi GPS:n avulla lähettämään yhtä aikaa. Sen sijaan, että samalla taajuudella olevat lähettimet häiritsisivät toisiaan, SFN-verkossa olevat lähettimet vahvistavat toistensa signaalia saapuessaan vastaanottimeen. Vastaanotin osaa yhdistää hieman eri viiveillä tulevat signaalit toisiinsa, mikä parantaa signaali-kohinasuhdetta.
Haukiankeriaat

**Haukiankeriaat** (Muraenesocidae) on ankeriaskaloihin kuuluva heimo. Heimon lajeja elää kaikissa trooppisissa merissä ja osa lajeista toisinaan myös makeassa vedessä.

## Lajit ja anatomia
Varhaisimmat haukiankeriaiden heimoon kuuluvien lajien fossiilit on ajoitettu eoseenikaudelle. Heimoon kuuluvien lajien ja sukujen määrä on hieman epäselvä, mutta usein siihen luetaan kuuluvaksi 4 sukua ja noin 8 lajia. Lajeja ovat muun muassa hopeahaukiankerias (*Muraenesox cinereus*), keltahaukiankerias (*Congresox talabon*) ja afrikanhaukiankerias (*Cynoponticus ferox*). Heimon kalat ovat keskikokoisia tai suuria ja suurimmat lajit voivat saavuttaa 2,5 metrin pituuden. Ruumiinrakenteeltaan ne ovat pitkulaisia ja pitkät selkä- ja peräevät ovat yhtyneet pyrstöevän kanssa. Lajien rintaevät ovat melko kookkaat. Haukiankeriaiden hampaat ovat suurehkot ja torahammasmaiset tai kartiomaiset. Silmät ovat kooltaan suuret. Haukiankeriaat ovat suomuttomia ja useimmat väriltään mustia tai harmaita, eräät lajeista ovat keltaisia.

## Levinneisyys ja elintavat
Haukiankeriaslajeja tavataan trooppisista vesistä Atlantin, Intian valtameren ja Tyynenmeren alueilta. Ne ovat pääasiassa mereisiä kaloja, tosin joskus niitä tavataan myös murtovesistä ja makeista vesistä. Ne elävät yleensä melko matalissa vesissä rannikon läheisyydessä, mutta niiden elintavoista ei tiedetä paljoakaan. Haukiankeriaiden ravinto koostuu kaloista ja selkärangattomista eläimistä. Erityisesti Aasiassa *Muraenesox*- ja *Congresox*-sukujen lajit ovat arvostettuja ruokakaloja.

## Lähteet
Vladimir Medinski

**Vladimir Rostislavovitš Medinski** (, , s. 18. heinäkuuta 1970 Smila, Tšerkasyn alue, Ukrainan SNT, Neuvostoliitto) on venäläinen toimittaja, kirjailija ja poliitikko, joka on toiminut Venäjän kulttuuriministerinä vuosina 2012–2020. Medinski on Yhtenäinen Venäjä -puolueen jäsen.

Medinski suoritti tutkinnon International Information -laitoksella Moskovan valtiollisessa kansain­välisten suhteiden instituutissa (MGIMO). Myöhemmin hän on toiminut myös opettajana MGIMO:ssa. Medinski nimitettiin kulttuuriministeriksi 21. toukokuuta 2012.

Syksyllä 2012 Medinski piti Unkarissa puheenvuoron, jossa hän piti suomalais-ugrilaisten kansojen yhteistyötä Venäjää vastaan suunnattuna liikehdintänä. Hän myös aikaansai negatiivista huomiota Suomessa väittämällä Suomen olevan ”erottamaton osa venäläistä maailmaa”. Medinski on Venäjän sotahistoriallisen seuran puheenjohtaja. Seura on hänen johdollaan valmistellut Venäjän kouluihin vuonna 2021 esitellyn historian oppikirjasarjan, jota on arvosteltu Venäjän kannalta kiusallisten asioiden pimittämisestä.

Medinski johti Venäjän valtuuskuntaa Ukrainan sodan alkuvaiheessa 28. helmikuuta 2022 käydyissä Venäjän ja Ukrainan välisissä tuloksettomissa tulitaukoneuvotteluissa.

## Lähteet

## Aiheesta muualla
Jesús García Burillo

**Jesús García Burillo** (s. 28. toukokuuta 1942 Alfamén) on espanjalainen roomalaiskatolinen piispa. Hänet vihittiin papiksi Valladolidin arkkihiippakuntaan 25. heinäkuuta 1971 ja inkardinoitiin Madridin arkkihiippakuntaan vuonna 1975. Hänet nimitettiin Orihuela-Alicanten hiippakunnan vihkipiispaksi sekä Bastin titulaaripiispaksi 19. kesäkuuta 1998, ja piispaksi vihkiminen seurasi 19. syyskuuta. Pääkonsekraattorina toimi Victorio Oliver Domingo, jota avustivat Antonio María Rouco Varela ja Agustín García-Gasco y Vicente.

García Burillo sai 9. tammikuuta 2003 nimityksen Ávilan piispaksi, jonka virkaan hänet asetettiin 23. helmikuuta. Hän toimii lisäksi Ávilan katolisen yliopiston johdossa.

## Lähteet
Lofentaniili

**Lofentaniili** on yksi maailman tehokkaimmista opioideista. Se on kehitetty vuonna 1960 fentanyylista, ja sen on katsottu olevan koirilla teholtaan n. 6&nbsp;000 kertaa voimakkaampaa kuin morfiini. Sen vaikutukset ovat melko samankaltaiset kuin karfentaniililla, vaikkakin sen teho ei ole aivan yhtä tehokas, mutta se vaikuttaa pidempään, johtuen sen pidemmästä puoliintumisajasta.

Lofentaniilia on käytetty lähinnä opioidireseptoreiden toiminnalliseen tutkimukseen, eikä siitä ole kehitetty lääkevalmistetta markkinoille.

## Lähteet

## Aiheesta muualla
*PubChem: Lofentanil
Dysrationalia

**Dysrationalia** on Keith Stanovichin 1990-luvun alussa esittämä käsite, jossa huolimatta riittävästä älykkyydestä yksilö on kyvytön ajattelemaan ja käyttäytymään rationaalisesti. Dysrationalia on käsitteenä vielä alimääräytynyt eikä ole yleisesti tunnettu.
Matteo Garrone

**Matteo Garrone** (s. 15. lokakuuta 1968 Rooma) on italialainen elokuvaohjaaja. Hänen läpimurtoelokuvansa *[[Gomorra (elokuva)|Gomorra]]* voitti vuonna 2008 Grand Prix’n Cannesin elokuvajuhlilla sekä European Film Awardsin vuoden parhaana eurooppalaisena elokuvana.

Vuonna 2012 Garronen elokuva *[[Reality]]* oli ehdolla Cannesin elokuvajuhlilla Kultainen palmu -pääsarjassa. Elokuva voitti lopulta juhlien toiseksi arvostetuimman Grand Prix'n. Myös Garronen elokuva *Tale of Tales* (2015) esitettiin Cannesin kilpasarjassa.

## Filmografia
* *Vieraalla maalla* (Terra di Mezzo, 1996)
* *Ospiti* (1998)
* *Primo amore* (2004)
* *[[Gomorra (elokuva)|Gomorra]]* (2008)
* *[[Reality]]* (2012)
* *[[Tale of Tales]]* (2015)

## Lähteet

## Aiheesta muualla
* 
*
Santos Moro Briz

**Santos Moro Briz** (1. kesäkuuta 1888 Santibáñez de Béjar – 24. toukokuuta 1980) oli espanjalainen roomalaiskatolinen piispa. Hänet vihittiin papiksi Ávilan hiippakuntaan 16. heinäkuuta 1911 ja nimitettiin sen johtoon 21. kesäkuuta 1935. Piispaksi vihkiminen seurasi 22. syyskuuta. Pääkonsekraattorina toimi Federico Tedeschini, jota avustivat Enrique Pla y Deniel ja Manuel López Arana. 

Moro Briz osallistui Vatikaanin toiseen kirkolliskokoukseen. Hän jäi eläkkeelle 19. lokakuuta 1968, jolloin hänet nimitettiin Hierpinianan titulaaripiispaksi. Hän oli titulaarihiippakunnan johdossa, kunnes erosi 11. joulukuuta 1970.

## Lähteet
Hartola (Intia)

**Hartola** () on kylä Intiassa Uttarakhandin osavaltiossa Ramgarhin laaksossa 56&nbsp;kilometriä Nainitalin kaupungista. Kylä sijaitsee noin 2&nbsp;000 metrin korkeudessa vuoristoisella alueella. Isompaan Haldwaniin kaupunkiin on matkaa 72&nbsp;kilometriä. Väestöä on noin 600 noin sadassa taloudessa.

## Liikenneyhteydet
Lähin rautatieasema on Kathgodamissa ja Delhistä kulkee bussi Haldwaniin. Lähin lentokenttä on Pantnagarissa (104&nbsp;km päässä).

## Lähteet
Hartola (täsmennyssivu)

**Hartola** tarkoittaa seuraavia asioita:

* Hartola, , kunta Suomessa
* Hartola, kylä Intiassa
* Hartola, lampi Asikkalassa, Suomessa
* Hartola, kylä Jaalassa, Suomessa.
Meekonlaakso

**Meekonlaakso** on alue Käsivarressa Enontekiöllä (). Paikannimeä ei löydy virallisista kartoista, mutta se on vakiintunut erityisesti vaeltajien kielenkäyttöön. Kalottireitti kulkee Meekonlaakson kautta.

## Maantiede

Meekonlaakso on sitä ympäröivää laajaa tunturiylänköä selvästi alempana. Laakson länsipäässä Meekonjärvi on 596 metrin ja itäpäässä Venejärvi 594 metrin korkeudella merenpinnasta. Laakson eteläpuolella maasto kohoaa pääosin yli 700 metrin korkeudelle ja sen pohjoispuolella laajat alueet nousevat yli 800 metrin korkeuteen. Laakson länsipäässä kohoavan Meekonvaaran () huippu on 1&nbsp;017 metrin korkeudella merenpinnasta. Suojaisassa, useiden järvien ja niiden välisten jokien kirjomassa laaksossa kasvillisuus on ympäröivää tunturipaljakkaa selvästi vehreämpää. Alueella kasvavat Käsivarren pohjoisimmat ja korkeimmalla sijaitsevat tunturikoivikot. 

Meekonlaaksoon voidaan laskea ainakin neljä järveä: Meekonjärvi, Skádjajávri, Venejärvi ja Saijärvi. Tarkan määritelmän tai rajan vetäminen on vaikeaa, koska sama laakso jatkuu itään Jogasjärven ja Porojärven alueille. Viimeksi mainittujen alueesta käytetään useimmin nimitystä Porojärven laakso, mutta tällä termillä voidaan tarkoittaa myös koko laaksoa idästä Poroenon alkupäästä aina länteen Vuomakasjoelle saakka.

## "Suomen Monumenttilaakso"

Jos Meekonlaakson itärajaksi määritellään Reikämaan tasa, sillä on pituutta noin viisi kilometriä ja leveyttä enimmillään noin kolme kilometriä pinta-alan ollessa noin kymmenen neliökilometriä. Laaksoa ympäröivät länsi- ja pohjoissivulta Suomessa poikkeuksellisen jylhät maastonmuodot, korkeat kalliojyrkänteet eli pahdat. Pohjoisrajana on Ánnjaloanjin pahta (*Ánnjaloanjebákti*), jonka alaosat on rauhoitettu luonnonsuojelualueeksi. Laakson länsipäässä on yli 200 metriä viereistä Meekonjärveä korkeammalle kohoava Meekonpahta (*Megonbákti*). Myös laakson eteläreuna nousee varsin jyrkästi vaikkei pahta olekaan, ja lisäksi siellä on lännestä ja idästä katsoen pystyseinäinen Saivaara. Vaikuttavien maisemiensa ansiosta maantieteilijä ja eräkirjailija Kai-Veikko Vuoristo on kutsunut laaksoa ”Suomen Monument Valleyksi”. Hän toteaa kirjassaan *Hankien kimallus*, että alue on ”omalla tavallaan varmaankin Suomen komein laaksomaisema nimenomaan noiden uskomattoman kauniiden ja erikoislaatuisten vuorikulissien vuoksi”.

## Vaeltajien tukikohtia

Meekonlaaksosta ja laajemmin Porojärven laaksosta löytyy useita Metsähallituksen ylläpitämiä tupia erävaeltajien käyttöön. Meekonjärven rannalla on kymmenen hengen varaustupa ja 400 metrin päästä Pierfejoen (*Bierfejohka*) toiselta puolen Nuukankentän laidalta löytyy Meekonjärven kuuden hengen autiotupa. Kaksi muuta autiotupaa löytyy aivan Meekonlaakson tuntumasta Jogasjärven ja Porojärven rannoilta. Lisäksi alueella on kaksi Villin Pohjolan vuokrakämppää, toinen Jogasjärven ja toinen Porojärven rannalla. Jälkimmäinen on tullut tunnetuksi tunnetuimman käyttäjänsä mukaan *Kekkosen kämppänä* (sijainti ).

## Lähteet